b"\n_START_ARTICLE_\nRondalla\n_START_SECTION_\nCaracter\xc3\xadstiques\n_START_PARAGRAPH_\nLa rondalla es caracteritza per tenir una estructura fixa, tant en els personatges com en les paraules utilitzades per obrir i tancar una rondalla.\n_START_SECTION_\nInterpretacions de les rondalles\n_START_PARAGRAPH_\nAl llarg del temps s'han proposat diverses teories sobre el significat de les rondalles, sobre el com, sobre el quan i sobre per qu\xc3\xa8 han sorgit aquestes narracions. Aquestes s\xc3\xb3n les m\xc3\xa9s acceptades:\n_START_SECTION_\nLa teoria M\xc3\xadtica de Max M\xc3\xbcller\n_START_PARAGRAPH_\nLa teoria m\xc3\xadtica o indoeuropea va ser formulada a mitjans del segle XIX pel fil\xc3\xb2leg Friedrich Max M\xc3\xbcller a la seva obra Essay un Comparative Mythology (1856) que era fruit de les recerques filol\xc3\xb2giques comparatistes._NEWLINE_Segons aquesta teoria les rondalles serien derivacions degradades dels mites solars indoeuropeus: el cel, la nit, l'albada, el sol i els fen\xc3\xb2mens meteorol\xc3\xb2gics. Primer hi va haver el mite primitiu, despr\xc3\xa9s les llegendes i posteriorment l'aparici\xc3\xb3 de les rondalles. Abans de la formulaci\xc3\xb3 d'aquesta teoria ja hi havia indicis que l'afavorien, ja que els germans Grimm havien posat en relleu les semblances entre les rondalles europees, perses i \xc3\xadndiques, i havien postulat l'exist\xc3\xa8ncia d'un folklore i un pensament com\xc3\xba indoeuropeu. -.(Josep Temporal, Gal\xc3\xa0xia Propp)"